<ผู้สนับสนุน> ชิดลม Supply ที่มีจำกัด
ชิดลม Supply ที่มีจำกัด  / โดย ลงทุนแมน ถ้ายังจำวิดีโอเรื่องราคาที่ดินของลงทุนแมนได้ ทำเลที่มีการทำลายสถิติราคาที่ดินบ่อยที่สุดในช่วง 10 ปี คือย่าน เพลินจิต-ชิดลม ที่ตรงนี้มีอะไรดี เพราะอะไร ที่ดินถึงแพง?
4 พ.ค. 2561

<ผู้สนับสนุน>
ชิดลม Supply ที่มีจำกัด / โดย ลงทุนแมน
ถ้ายังจำวิดีโอเรื่องราคาที่ดินของลงทุนแมนได้
ทำเลที่มีการทำลายสถิติราคาที่ดินบ่อยที่สุดในช่วง 10 ปี
คือย่าน เพลินจิต-ชิดลม
ที่ตรงนี้มีอะไรดี เพราะอะไร ที่ดินถึงแพง?
เพราะอยู่ใจกลางเมือง?
เพราะที่ดินหาไม่ได้อีกแล้ว?
เพราะอยู่ใกล้ห้างใหญ่?
หรือเพราะบริษัทยักษ์ใหญ่แย่งกันซื้อที่ดิน?
จริงๆ แล้ว ชิดลม น่าจะถือเป็นหนึ่งในทำเลที่มีมูลค่ามานานมากแล้ว
เพราะถ้าลองนึกย้อนไปในสมัยที่ยังไม่มีแม้แต่รถไฟฟ้า
สิ่งอำนวยความสะดวกที่อยู่ใกล้กับพื้นที่นี้ มีตั้งแต่ ห้างเวิลด์เทรด, สยามสแควร์, โรงแรมเอราวัณ, โรงเรียนมาแตร์ เดอี, และทางด่วนเพลินจิต
และเมื่อรถไฟฟ้า BTS เสร็จสิ้นในปี 2542
ชิดลม ก็ได้กลายเป็นพื้นที่ใจกลางเมืองที่ดึงดูดการลงทุนได้มากที่สุดแห่งหนึ่ง
โดยเฉพาะจากผู้ประกอบธุรกิจที่ต้องการจะเน้นกลุ่มลูกค้าในตลาดระดับบน
จนทำให้ในปัจจุบัน ย่านนี้ได้กลายเป็นศูนย์กลาง Luxury Market ของประเทศไปแล้ว
ยิ่งในช่วง 10 ปีที่ผ่านมา
บริษัทใหญ่ๆ แย่งกันซื้อที่ดินทุกผืนที่เจ้าของยอมขาย จนเรียกได้ว่าแทบไม่เหลือที่ดินเปล่าให้พัฒนาโครงการกันแล้ว
ด้วยพื้นที่ที่มีจำกัด ราคาจึงแพงขึ้นแบบก้าวกระโดด
เมื่อปี 2549
เซ็นทรัลซื้อที่ดินส่วนหนึ่งของสถานทูตอังกฤษเพื่อสร้าง เซ็นทรัล เอ็มบาสซี่ ในราคาตารางวาละ 950,000 บาท ซึ่งถือว่าแพงที่สุดในยุคนั้น
ผ่านมา 10 ปี
บริษัท เรนด์ เพลินจิต โอเต็ล ซื้อที่ดินใกล้ทางด่วนเพลินจิตเพื่อทำโรงแรม ROSEWOOD ในราคาตารางวาละ 1,600,000 บาท
BDMS ซื้อที่ดินส่วนหนึ่งของ ปาร์คนายเลิศ เพื่อสร้างศูนย์สุขภาพโรงพยาบาลกรุงเทพ ในราคาตารางวาละ 1,800,000 บาท
เซ็นทรัล ซื้อที่ดินสถานทูตอังกฤษที่ติดกับเซ็นทรัล เอ็มบาสซี่เพิ่มอีก ราคาตารางวาละ 2,000,000 บาท
และเมื่อไม่นานมานี้ Scope ซื้อที่ดินบนถนนหลังสวน ในราคาตารางวาละ 3,000,000 บาท
ราคาที่ดินในย่านชิดลม เพิ่มขึ้นเป็น 3 เท่า
และหนึ่งในช่วงเวลาดังกล่าวก็มีบริษัท SC Asset ซื้อที่ดินบริเวณกลางซอยชิดลมเพื่อมาพัฒนาโครงการหนึ่ง
โครงการนั้นคืออะไร?
โครงการ 28 Chidlom (ทเวนตี้เอท ชิดลม) เป็นโครงการคอนโดมิเนียมใหม่ของ SC Asset
ตั้งอยู่บนแปลงที่ดินที่สร้างสถิติราคาแพงที่สุดเมื่อปี 2558 ที่ราคาตารางวาละ 1,900,000 บาท
โดยโครงการจะแบ่งออกเป็น 2 ส่วนคือ The Tower และ The Villa
The Tower เป็นคอนโด High-Rise สูง 47 ชั้น 243 ยูนิต มีฟิตเนสและสระว่ายน้ำอยู่บนชั้น 44
น่าจะเหมาะกับคนที่อยากมองเห็นวิวใจกลางกรุงเทพแบบกว้างๆ
ส่วน The Villa เป็นอาคารสูง 20 ชั้น 182 ยูนิต มีฟิตเนสและสระว่ายน้ำยาว 18 เมตร หันหน้ารับวิว ปาร์คนายเลิศ อยู่บนชั้น 18 ของอาคาร
เนื่องจากไม่ใช่อาคารที่สูงมากและมีพื้นที่ส่วนกลางที่ถูกออกแบบมาให้มีอารมณ์เหมือนอยู่บ้าน
ก็น่าจะเหมาะกับคนที่ไม่ชอบอาศัยอยู่บนชั้นที่สูงมากๆ
ห้องของ The Villa ก็มีหลากหลายตั้งแต่แบบ 1-3 ห้องนอน ขนาด 37 ตารางเมตร ไปจนถึง 132 ตารางเมตร
จุดเด่นของโครงการ 28 Chidlom คือ รูปแบบห้องหน้ากว้าง ทำให้จัดสัดส่วนในห้องได้ง่าย และมองเห็นวิวในมุมกว้าง
แต่ที่น่าสนใจกว่ารูปแบบห้อง น่าจะเป็นทำเลที่ตั้ง
รู้หรือไม่ว่า ภายในรัศมี 2 กิโลเมตรรอบ 28 Chidlom มีอะไรบ้าง?
เซ็นทรัล ชิดลม 180 เมตร
สถานีรถไฟฟ้า BTS ชิดลม 250 เมตร
โรงเรียนมาแตร์ เดอี 400 เมตร
เซ็นทรัล เอ็มบาสซี่ 550 เมตร
เซ็นทรัลเวิลด์ 800 เมตร
สยามพารากอน 1.2 กิโลเมตร
ถ้าเรากำลังมองหาที่อยู่อาศัยที่เป็นที่สุด โครงการนี้น่าจะตอบโจทย์เรา
ไม่ว่าจะมองไปทางไหนก็จะมีแต่สถานที่ซึ่งเป็นที่สุดในใจกลางกรุงเทพ
คงไม่มีที่ไหนอีกแล้วที่จะสามารถเดินไปห้างใหญ่ใจกลางเมืองได้ครบครันแบบนี้
ในโลกนี้
สิ่งที่มีค่ามักจะมีลักษณะคล้ายกันอยู่อย่างหนึ่งก็คือ ของนั้นมีจำกัด
และ โครงการ 28 Chidlom ก็น่าจะตอบโจทย์นี้เช่นกัน เพราะโครงการใหม่ในทำเลแบบนี้คงหาได้ยากแล้วในอนาคต..